Suchinthana/ta-wikipedia huggingface dataset:
தட்டை மொச்சை

தட்டை மொச்சை (Vicia faba) என்பது அவரை, பட்டாணிக் குடும்பத்தச் சேர்ந்த பூக்குந் தாவரமாகும்.   தட்டைஅவரை,  ஃபாவா அவரை எனவும் அழைக்கப்படுகிறது.  இது தோன்றிய இடம் அறியப்படவில்லை. இது உணவுக்காகப் பயிரிடப்படுகிறது.  இது ஊடுபயிராக நிலத்தை வளப்படுத்தவும் பயிரிடப்படுகிறது.  குதிரைத் தீவனமாகப் பயன்படும் இதன்  வன்மையான சிறிய கொட்டைகளைக் கொண்ட பயிரிடும்வகை கொள்ளு( Vicia faba var. equina ) எனப்படுகிறது Pers., இது தாவரவியலாக ஏற்கப்பட்ட பயிரிடும்வகையின்  பெயராகும்.

சிலர் தட்டை மொச்சையை உண்டால் குருதிச் சிதைவு நோய்க்கு ஆளாகின்றனர். இது G6PDD வகை வளர்சிதைமாற்ற ஒழுங்கின்மையால் ஏற்படுகிறது. மற்றபடி, விதையின் மேலுறையை நீக்கிப் பருப்பாகப் பச்சையாகவும் வேகவைத்தும் வறுத்தும் உண்ணலாம்.  இளங்காய்களாக விதை மேலுறையைச் சேர்த்தே கொட்டையாக உண்ணலாம். மேலும் இளங்காய்களைத் அதன் பொட்டுத் தோலுடன் உண்ணலாம்.

விவரிப்பு

தட்டை மொச்சை (Vicia faba) 0.5 முதல் 1.8 மீ உயரம் வளரும் உறுதியாகநிமிர்ந்துநிற்கும் தாவரமாகும். இதன் தண்டுகள் சதுர வெட்டுமுகம் உள்ளவை.  இலைகள்10 முதல் 25 செமீ நீளங் கொண்டன. இதன் கூட்டிலை  2–7 சிற்றிலைகளால் ஆனதாகும். இலைநிறம் சாம்பற் பச்சையானது. பிற அவரையினத் தாவரங்களைப் போல,  இதன் இலைகளில் பிற தாவரங்களில் படர்வதற்கான பற்றுகம்பி அமைவதில்லை.

பூக்கள் ஐந்து இதழ்களுடன் 1 முதல் 2.5 செமீ நீளத்தில் உள்ளன;  வழக்கமாக அல்லி இதழ்கள் வெண்ணிறத்தில் அமையும். சிலவேளைகளில் அதில் கரும்புள்ளிகள் இருக்கலாம் ( உண்மையான கருப்பாக அமையுமே தவிர, , ஆழ் ஊதா அல்லது நீல நிறத்தில் இருக்காது) புல்லி இதழ்களும் வெண்ணிறத்தில் இருக்கும். செஞ்சிவப்பு நிறப் பூக்களும் தட்டை மொச்சையில் அமைதலுண்டு; அண்மையில் இவ்வகை அழிவதில் இருந்து காப்பாற்றப்பட்டுள்ளன. பூக்கள் தேனீக்களையும் பிற பொலன்சேர்க்கைக்கு உதவும் உயிரிகளையும் கவரும் நறுமணத்தைப் பெற்றுள்ளது.

விதை அகன்ற தோற்பொட்டில் பச்சை நிறத்தில் இருக்கும். விதை முதிரும்போது அடர்கருப்புப் பழுப்பு நிறங்கொள்ளும். வழுவழுப்பான மேற்பரப்புடன் அமையும்;  இத்ஹன் காட்டுவகைக் காய்கள் 5 முதல் 10 செமீ நீளமும் 1செமீ விட்டமும் கொண்டவை; ஆனால், உணவுக்காகத் தற்கால பயிரிடும்வகைகளின் காய்கள்15 முதல் 25 செமீ நீளமும் 2 முதல் 3 செமீ தடிப்பும் கொண்டுள்ளன.  ஒவ்வொரு காயிலும் 3 முதல் 8 விதைகள் வட்டவடிவிலோ முட்டைவடிவிலோளில் 5 முதல் 10 செமீ விட்டத்துடன் காட்டுவகைக அமைந்தன.னஆனால், இவை வழக்கமாக தட்டையாக 20 முதல் 25 மிமீ நீளத்துடனும், 15 மிமீ அகலத்துடனும்  5–10 மிமீ தடிப்புடனும் உணவுக்கான பயிரிடும்வகைகளில் அமைகின்றன. வி, ஃபாபா  இருமடியம் இருமடியவகை (2n) , 12 குறுமவக எண் ( ஆறபொருமித்த இணைகள்) உள்ளது).  இவற்றில் ஐந்து அண் மையக் குறுமவகங்களாக அமைய, ஓரிணை மட்டும் நடுமையக் குறுமவகங்களாக உள்ளன.

பயிரிடல்

ஊட்டச்சத்துகள்

சமையல் பயன்பாடுகள்

மேற்கோள்கள்

வெளி இனைப்புகள் 

 Vicia faba at Purdue University
 Alternative Field Crops Manual at Purdue University

ஃபாபா
வட ஆப்பிரிக்கத் தாவரங்கள்
உண்ணும் பருப்புகள்
மூலிகைகள்
நேபாளத் தாவரங்கள்
கீத் மில்லர்

கீத் ரோஸ் மில்லர் (Keith Ross Miller 28 நவம்பர் 1919 - 11 அக்டோபர் 2004) ஓர் முன்னாள் ஆத்திரேலிய தேர்வுத் துடுப்பாட்ட வீரர்  மற்றும் இரண்டாம் உலகப் போரின் போது ராயல் ஆஸ்திரேலிய விமானப்படை விமானி ஆவார். மில்லர் ஆஸ்திரேலியாவின்  பன்முகவீரர்களில்ஒருவராக பரவலாகக் கருதப்படுகிறார். இவரது திறன் மற்றும் நல்ல தோற்றம் காரணமாக இவர் ரசிகர்களுக்கு மிகவும் பிடித்தவராக இருந்தார். ஆங்கில பத்திரிகையாளர் இயன் வூல்ட்ரிட்ஜ் மில்லரை துடுப்பாட்டத்தின் "தங்கப் பையன்" என்று அழைத்தார், இதனால் இவருக்கு " நுகெட் " என்று புனைபெயர் வந்தது.

1956 ஆம் ஆண்டில் தேர்வுத் துடுப்பாட்டத்தில் இருந்து ஓய்வு பெற்ற நேரத்தில், இன்வின்சிபில்ஸின் உறுப்பினராக இருந்தார்.ஓய்வு பெறும் போது பன்முகவீரர்களில் சிறந்த புள்ளிவிவரத்தினைக் கொண்டிருந்தார். இவர் பெரும்பாலும் துவக்க வீரரக அதிக அளவில் மட்டையாடினார். சில நேரங்களில் மூன்றாம் இடத்தில் விளையாடினார்.சிறந்த களத் தடுப்பு வீரராகவும் இவர் இருந்தார்.

துடுப்பாட்டத்தில் இருந்து விலகிய பின்னர் மில்லர் ஒரு வெற்றிகரமான ஆஸ்திரேலிய கால்பந்து வீரராகவும் இருந்தார் . செயின்ட் கில்டாவுக்காக விளையாடிய இவர் விக்டோரியன் மாநில அணியை பிரதிநிதித்துவப்படுத்த தேர்வு செய்யப்பட்டார். இவர் செயின்ட் கில்டாவுக்காக 50 ஆட்டங்களில் விளையாடினார். அந்த அணிக்காக இவர் 1941 ஆம் ஆண்டில் வடக்கு மெல்போர்னுக்கு எதிரான ஒரு ஆட்டத்தில் எட்டு கோல்களை உதைத்தார்.

ஆரம்பகால வாழ்க்கை 
மில்லர் மேற்கு மெல்போர்ன் புறநகர்ப் பகுதியான சன்ஷைனில் 28 நவம்பர் 1919 இல் பிறந்தார், இவரின் தாய் லெஸ்லி மற்றும் தந்தை எடித் மில்லர் ஆவர். இவர்து பெற்றோர்களின் நான்கு குழந்தைகளில் மில்லர் இளையவர் ஆவார். ஆஸ்திரேலிய முன்னோடி ஏவியேட்டர் சகோதரர்களான கீத் மற்றும் ரோஸ் ஸ்மித் ஆகியோரின் பெயரால் இவருக்கு இந்தப் பெயர் வைத்தனர்.  இங்கிலாந்திலிருந்து ஆஸ்திரேலியாவுக்கு விமானத்தில் சென்று கொண்டிருக்கும் போது இவர் பிறந்தார்  .  இவர்களின் தந்தை ஒரு வெற்றிகரமான உள்ளூர் துடுப்பாட்ட வீரராக இருந்தார். மேலும் சிறுவர்களுக்கு ஒரு மரபார்ந்த நுட்பத்துடன் விளையாடக் கற்றுக் கொடுத்தார். ஏழு வயதில், மில்லரின் குடும்பம் மெல்போர்னின் தென்கிழக்கில் எல்ஸ்டர்ன்விக் நகருக்கு குடிபெயர்ந்தது.

தனது 12 வயதில், 15 வயதுக்குட்பட்ட விக்டோரியன் பள்ளி சிறுவர் துடுப்பாட்ட அணிக்கு தேர்வு செய்யப்பட்டார். அந்த நேரத்தில், இவர் நான்கு அடி மட்டுமே வளர்ந்திருந்தார், உயரமான மற்றும் ஒரு மரத்தாலான மட்டையினை தூக்கி விளையாடும் அளவிற்கு   இவருக்கு சக்தி இல்லை.

மில்லர் மெல்போர்ன் உயர்நிலைப் பள்ளியில் பயின்றார், ஆஸ்திரேலிய தேர்வுத் துடுப்பாட்ட அணியின்  தலைவர் பில் உட்ஃபுல் இவரது கணித ஆசிரியராக இருந்தார். மில்லர் ஒரு சராசரியான மாணவர் ஆவார். இருப்பினும், உட்ஃபுல் மில்லரின் துடுப்பாட்ட திறன்களால் ஈர்க்கப்பட்டார். 14 வயதில், மில்லர் பள்ளியின் முதல் லெவன் அணிக்கு தேர்வு செய்யப்பட்டார். அந்தப் போட்டியில் இவர்  44 ஓட்டங்களை எடுத்தார்.1934 ஆம் ஆண்டில், மில்லர் தனது அனைத்து பாடங்களிலும் தோல்வியுற்றார், உட்ஃபுல்லின் வடிவியல் வகுப்பிற்கான தனது இறுதித் தேர்வில் பூஜ்ஜியத்தைப் பெற்றார், மேலும் மீன்டும் அதே வகுப்பில் படிக வேண்டிய கட்டாயம் ஏற்பட்டது.

சான்றுகள் 

விசுடென் துடுப்பாட்டக்காரர்கள்
நாட்டிங்ஹாம்சையர் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
ஆத்திரேலியத் துடுப்பாட்டக்காரர்கள்
2004 இறப்புகள்
1919 பிறப்புகள்
சந்திரசேகர் ஆசாத் இராவணன்

சந்திரசேகர் ஆசாத் இராவன் (பிறப்பு: டிசம்பர் 3, 1986) ஓர் இந்திய சமூக மற்றும் அம்பேத்கரிய ஆர்வலர் மற்றும் வழக்கறிஞர். அவர் பீம் ராணுவத்தின் இணை நிறுவனர் மற்றும் தலைவர் ஆவார். அவர் "இராவணன்" என்றும் அழைக்கப்படுகிறார்.  இருப்பினும், அவர் தனது பெயரிலிருந்து இராவணன் பட்டத்தை நீக்கியுள்ளார்.

ஆசாத் மேற்கு உத்தரப்பிரதேசத்தின் சஹரன்பூரின் கட்ககுலி கிராமத்தைச் சேர்ந்தவர். இவரது தந்தை கோவர்தன் தாஸ் அரசுப் பள்ளியின் முதல்வராகயிருந்து ஓய்வு பெற்றார். கட்ககுலி பெரும் சாமர்கள் உங்களை வரவேற்கிறார்கள் என்ற தலைப்பில் ஒரு மன்றம் நிறுவப்பட்ட பின்னர் அவர் ஒரு தலித் தலைவராக முக்கியத்துவம் பெற்றார்.

ஆசாத், சதீஷ்குமார் மற்றும் வினய் இரத்தன் சிங் ஆகியோர் 2014 ஆம் ஆண்டில் பீம் படை நிறுவினார்கள். இது இந்தியாவில் கல்வி மூலம் தலித்துகளின் விடுதலைக்காக   மற்றும் மேற்கு உத்தரப்பிரதேசத்தில் தலித்துகளுக்கு இலவச பள்ளிகளை நடத்துகிறது.

சஹரன்பூர் வன்முறை சம்பவம் தொடர்பாக அவர் கைது செய்யப்பட்டார். கைது செய்யப்பட்டவர்கள் அரசியல் ரீதியாக உந்துதல் பெற்றவர்கள் என்று குறிப்பிட்டு அலகாபாத் உயர்நீதிமன்றத்தால் ஜாமீன் வழங்கப்பட்டதை அடுத்து, உத்தரபிரதேச அரசு தேசிய பாதுகாப்பு சட்டத்தின் கீழ் ஆசாத் கைது செய்யப்பட்டார், தொடர்ந்து மாநில அரசால் சிறையில் அடைக்கப்பட்டார்.  ஜாமா பள்ளி, தில்லியில் இந்தியக் குடியுரிமை (திருத்தச்) சட்டம் 2019 எதிரான போராட்டத்தின் போது, ஒரு நேர்கானலில் அவர் கூறியது, 'நான் முஸ்லிம்களுக்காகப் பேசினால் அவர்கள் என்னைத் தலைகீழாகத் தொங்கவிடுவார்கள் என்று காவல்துறை சொன்னது.'

குறிப்புகள் 

20 ஆம் நூற்றாண்டு இந்திய வழக்கறிஞர்கள்
வாழும் நபர்கள்
1986 பிறப்புகள்
அலைச்சார்பு

குவாண்டம் இயங்கியலில் அலைச்சார்பு என்பது ஒரு தனிமைநிலையில் உள்ள குவாண்டம் அமைப்பை விவரிக்க கொடுக்கப்படும் கணிதவிளக்கம் ஆகும். அலைச்சார்பு என்பது சிக்கலெண் அமைப்பு கொண்ட நிகழ்தகவு வீச்சு என்பதாகும் . அளவீட்டின்போது எதிர்பார்க்கப்படும் வெவ்வேறு முடிவிகளுக்கான நிகழ்தகவுகளை அலைச்சார்பினைக் கொண்டு கணக்கிடலாம் . பொதுவாக அலைச்சார்பை குறிக்க கிரேக்க எழுத்துக்களான 'ψ', 'Ψ' ஆகியன பயன்படுத்தப்படுகின்றன.

குவாண்டம் இயங்கியல்
அலைகள்
இயங்குபடம் உள்ள கட்டுரைகள்
அகலிலை காரக்கீரை

அகலிலைக் காரக்கீரை (Cichorium endivia) என்பது அசுட்டெரேசியே குடும்பத்தின் சிக்கோரியம் பேரினத்தைச் சேர்ந்த பூக்கும் தாவரமாகும். இதன் எண்டிவே, எசுக்கரோல் ஆகிய இரண்டு ஒத்த காரக்கீரைகள் பரவலாகப் பயிரிடப்படுகின்றன. சி. எண்டிவியா , சி. இன்டிபசு  ஆகிய இரண்டு இனங்களுக்கு இடையில் வகைப்படுத்துதலில் குழப்ப/மயக்க நிலை நிலவுகிறது.

விவரிப்பு
சுருண்ட கூரிலைக் காரகீரையாகிய எண்டிவேவும் அகலிலை காரக்கீரையாகிய எசுக்கரோலும் சிக்கோரியம் எனும் தாவரப் பேரினத்தின் உறுப்பினங்களாகும். எண்டிவே தலையின் வெளிப்புற இலைகள் பசுமையானவை; கார்ப்புச் சுசை கொண்டவை. எண்டிவே தலையின் உட்புற இலைகள் வெளிர்பசுமை முதல் குழைவு வெண்ணிறமுள்ளவை; இளங்காரச் சுவையும் மென் நறுமணமும் கொண்டவை. இக்கீரை மற்ற காய்குவைகளுக்கு கார்ப்புச் சுவைஅயை ஊட்டுகின்றன.

எசுக்கரோல் அல்லது அகலிலைக் காரக்கீரை அகன்ற,  வெளிர்பசுமைஈலைகளுடன் அமைகிறது. இது மற்ற பயிரிடும்வகைகளைவிட குறைவான காரம் கொண்டிருக்கும்.  இது பவாரியக் காரக்கீரை, பதாவியக் காரக்கீரை, குருமோலோ, சுகரோலா என அகலிலைக் காரக் கீரைக்குப் பல பெயர்கள் வழங்குகின்றன. இதைக் கீரையாகவும் காய்க்குவைகளில் சேர்த்தும் நறுஞ்சுவைநீர்களில் கலந்தும் உண்ணலாம்.

பயிரிடல்
சுருண்ட கூரிலைக் காரக்கீரை இலைக்கோசைப் போலவே பயிரிடப்படுகிறது.  இளவேனில் முன்பட்டத்தில் விதை தோட்டத்தில் விதைக்கப்படுகிறது.  மாறாக, விதைகளை பசுமைக்குடிலில் விதைத்து இளநாற்றுகளைப் பிறகு தோட்டத்துக்கு மாற்றி நடலாம்.  கீரை அறுபது நாட்களில் போதிய வளர்ச்சிக்குப் பின் 10 அங்குலம் நீளம் அடைந்ததும் அறுவடை செய்யப்படுகிறது.  விதை முழுவதும் பின்பனி முடிந்த் பிறகே விதைக்கப்படல் வேண்டும். வேர்கள் முன்பனி தொடங்கும் முன் அறுவடை செய்யப்படுகின்றன. கீரையை முழுதாக நீக்கிவிட்டு வயலில் கொட்டி வைக்கப்படும்.  பனியில் நன்கு நனைந்ததும் அவை நேராக ஈரப்பதக் காற்றில் நட்டு 64 செ வெப்பநிலையைச் சீராக வைத்து புதுத்தலை வளர விடப்படும்.

தேர்ந்தெடுத்தல்
கூரிலைக் காரக்கீரையின் தலைகள் பழுப்பு வீறலோ புள்ளியோ சுடர்பசுமையுடன் தூய்மையாக மொறுமொறுவென அமையவேண்டும்.  முதிர்கீரையை விட மென்மையான இளங்கீரையே தெரிவு செய்யப்படுகிறது.இக்கீரையை நெகிழிப் பைகளில் இட்டு குளிர்கலனில் பத்து நாட்களுக்கு வைத்திருக்கலாம்.

ஊட்டச்சத்துகள்
பச்சை அகலிலை காரக்கீரையின் ஊட்டச்சத்துகளாகப் பின்வருவன அமைகின்றன. இதன் கலோரி மதிப்பு 71 கி.யூ ஆகும். இதில் புரதம் 1.25 கிராம் ஆகும். இதில் கொழுப்பு 0.2 கிராம் ஆகும். இதில் 3.35 கி மாவுப்பொருள் உள்ளது. இதில் உள்ள நார்ப்பொருள் 3.1 கி ஆகும். இதில் 55மிகி கால்சியம் உள்ளது. இதில் 0.83 மிகி இரும்புச் சத்து உள்ளது. இதில் மகனீசியம் 15 மிகி அளவுக்கு அமைகிறது. பாசுவரம் இதில் 28 மிகி அளவுக்கு உள்ளது. இதில் பொட்டாசியம் 314 மிகி அளவுக்கு உள்ளது. இதில் நாகம் 0.79 மிகி அளவுக்கு அமைகிறது. இதில் மாங்கனீசு 0.48 மிகி அளவுக்கு உள்ளது. இதில் சி வகை உயிர்ச்சத்து 6.5 மிகி அளவுக்கு உள்ளது. இதில் தயாமின் 0.08 மிகி அளவுக்கு உள்ளது. இதில் இரிபோ ஃபிளேவின்0.075 மிகி அளவுக்கு அமைகிறது. இதில் நியாசின் 0.4 மிகி அளவு உள்ளது. இதில் பான்டோதீனிக் 0.9 மிகி அளவு உள்ளது. இதில் ஃபோலேட் 142 ug  அளவுக்கு அமைகிறது. இதில் ஏ உயிர்ச்சத்து 108 ug அளவுக்கு உள்ளது. இதில் பீட்டா கரோட்டீன் 1300 ug அளவு உள்ளது. இதில்  ஈ உயிர்ச்சத்து 0.44 மிகி அளவு உள்ளது. இதில் கே உயிர்ச்சத்து 231 ug அளவு உள்ளது.

மேற்கோள்கள்

வெளி இணைப்புகள்
 Endive and chicory

சிக்கோரியியே
கீரைகள்
பீட்டர் ஆக்ரீ

பீட்டர் ஆக்ரீ (Peter Agre) (ஜனவரி 30, 1949) ஓர் அமெரிக்க மருத்துவர், நோபல் பரிசு பெற்ற மூலக்கூறு உயிரியலாளர் ஆவார். மேலும் இவர் பொது சுகாதார ஜான்ஸ் ஹாப்கின்ஸ் ப்ளூம்பெர்க் பள்ளி மற்றும் மருத்துவ ஜான்ஸ் ஹாப்கின்ஸ் பள்ளியின் பேராசிரியர் மற்றும் ஜான்ஸ் ஹாப்கின்ஸ் மலேரியா ஆராய்ச்சி நிறுவனத்தின் இயக்குநர் ஆவார் . 2003 ஆம் ஆண்டில், 2003 ஆம் ஆண்டிற்கான வேதியியலுக்கான நோபல் பரிசை "உயிரணு சவ்வுகளில் உள்ள வரிசைகள் தொடர்பான கண்டுபிடிப்புகளுக்காக" ஆக்ரீ, ரோட்ரிக் மெக்கின்னனுடன் பகிர்ந்து கொண்டார்.  2009 ஆம் ஆண்டில், ஆக்ரீ அமெரிக்கன் அசோசியேஷன் ஃபார் தி அட்வான்ஸ்மென்ட் ஆஃப் சயின்சின் (ஏஏஏஎஸ்) தலைவராக தேர்ந்தெடுக்கப்பட்டார்.

வாழ்க்கை வரலாறு 
நோர்வே மற்றும் ஸ்வீடிஷ் வம்சாவளியைச் சேர்ந்த பெற்றோரின் ஆறு குழந்தைகளில் இவர் இரன்டாவது குழந்தையாகப் பிறந்தார். மினசோட்டாவின் நார்த்ஃபீல்டில் ஜனவரி 30, 1949 இல் பிறந்தார். ஆக்ரீ  லூதரனியம் மரபினைச் சேர்ந்தவர் ஆவார் . தான் உயர்நிலைப்பள்ளியில் பயின்ற போது  சோவியத் யூனியன் வழியாக சர்வதேச பயணத்தினை மேற்கொண்டார். அந்த பயணம் இவரை அதிகமாக ஈர்த்தது.இவரது தந்தை வேதியியல் பேராசிரியராக இருந்தார். இவருக்கு அறிவியலில் ஆர்வம் வரும் வரை படிப்பில் ஆர்வம் இல்லாமல் இருந்தார்.

மினியாப்பொலிசில் உள்ள ஆங்க்ஸ்பெர்க் கல்லூரியில் இவர் வேதியியல் பிரிவில் இளங்கலைப் பட்டம் பெற்றார். 1974 ஆம் ஆண்டில்  பால்டிமோர், மேரிலாந்திலுள்ள, ஜான் ஹாப்கின்ஸ்சின் மருத்துவப் பள்ளியில் இவர் எம். டி பயின்றார். 1975 முதல் 1978 வரை சார்லஸ் சி.ஜே. கார்பெண்டரின் வழிகாட்டுதலின் கீழ் கேஸ் வெஸ்டர்ன் ரிசர்வ் பல்கலைக்கழகத்தின் மருத்துவ மையத்தில், உள் மருத்துவத் துறையில்  மருத்துவப் பயிற்சியை முடித்தார். இதைத் தொடர்ந்து வட கரொலைனா நினைவு பலகலைக்கழகத்தில் இவருக்குஉதவித் தொகை கிடைத்தது. 1981 ஆம் ஆண்டில், ஆக்ரீ  ஜான்ஸ் ஹாப்கின்சின் மருத்துவப் பள்ளிக்குத்   திரும்பினார். பின்னர்  வான் பென்னட்டின் ஆய்வகத்தில் உயிரியல் துறையில் சேர்ந்தார்.

1984 ஆம் ஆண்டில், விக்டர் ஏ. மெக்குசிக் தலைமையிலான மருத்துவத் துறையின் ஆசிரியராக ஆக்ரீ  நியமிக்கப்பட்டார். பின்னர் டான் லேன் தலைமையிலான உயிரியல் வேதியியல் துறையில் சேர்ந்தார். ஆக்ரீ  1992 இல் பேராசிரியராக பதவி உயர்வு பெற்றார்.2005 ஆம் ஆண்டு வரை ஜான்ஸ் ஹாப்கின்சின் மருத்துவப் பள்ளியில்  இருந்தார். ஆக்,ரீ பின்னர் வட கரோலினாவின் டர்ஹாமில் உள்ள டியூக் பல்கலைக்கழக மருத்துவ மையத்தில் அறிவியல் மற்றும் தொழில்நுட்ப துணைவேந்தராக பணியாற்றினார். அங்கு, டியூக்கின் உயிரியல் மருத்துவ ஆராய்ச்சிக்கு வழிகாட்டியாக இருந்தார். 2008 ஆம் ஆண்டில் மீண்டும் இவர் ஜான்ஸ் ஹாப்கின்சின் மருத்துவ பள்ளிக்குத்  திரும்பினார், அங்கு அவர், ஜான்ஸ் ஹாப்கின்ஸ் ப்ளூம்பெர்க் ஸ்கூல் ஆஃப் பப்ளிக் ஹெல்த் எனும் நிறுவனத்தில்  உள்ள ஜான்ஸ் ஹாப்கின்ஸ் மலேரியா ஆராய்ச்சி நிறுவனம் என்பதின் இயக்குநராகப் பணியாற்றினார்.

தனிப்பட்ட வாழ்க்கை 
ஆக்ரீ மற்றும் அவரது மனைவி மேரி 1975 ஆம் ஆண்டில் திருமணம் செய்து கொண்டனர். இவர்களுக்கு மூன்று மகள்கள், ஒரு மகன் மற்றும் இளம் பேத்திகள் உள்ளனர். இவரது சகோதரர்களில் இருவர், மருத்துவர்களாக உள்ளனர்.2012 இல் இவருக்கு நடுக்குவாதம் நோய் இருப்பது கண்டறியப்பட்ட பின்னர் தனது அன்றாட நடவடிக்கைகளை குறைக்க வேண்டியிருந்தது.

குறிப்புகள் 

வாழும் நபர்கள்
1949 பிறப்புகள்
நோபல் வேதியியற் பரிசு பெற்றவர்கள்
நோபல் பரிசு பெற்ற அமெரிக்கர்கள்
ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
எருத்தேன்பதி கிராம பஞ்சாயத்து

எருத்தேன்பதி ஊராட்சி அல்லது எருத்தேன்பதி கிராம பஞ்சாயத்து என்பது கேரளத்தின், பாலக்காடு மாவட்டத்தில் அமைந்துள்ள ஒரு கிரமாம பஞ்சாயத்து ஆகும். இந்த கிராமத்தின் பரப்பளவு 36.93 சதுர கி.மீ. ஆகும். இந்த  பஞ்சாயத்தின் எல்லைகளாக அமைந்தவை. வடக்கு எல்லை வடகரப்பதி பஞ்சாயத்து, தெற்கு கொழிஞிசாம்பாறை. கிழக்கே, தமிழ்நாடு பொள்ளாச்சி தாலுகா மற்றும் மேற்கு அதே கொழிஞிசாம்பாறை பஞ்சாயத்து போன்றவை எல்லைகளாக அமைந்துள்ளன.  எருத்தேன்பதி பஞ்சாயத்து என்பது மேற்குத் தொடர்ச்சி மலையில் நீலகிரி மலைக்கும் ஆனை மலைகளுக்கு இடையில் கடல் மட்டத்திலிருந்து 180 மீட்டர் உயரத்தில் அமைந்துள்ளது.  இந்த கிராமம் பாலக்காட்டின் ஒரு முக்கிய பகுதியாகும் .

வார்டுகள்.

குறிப்பு. 

 http://www.trend.kerala.gov.in  
 http://lsgkerala.in/  
 மக்கள் தொகை கணக்கெடுப்பு தரவு 2001.

மேலும் காண்க. 

 கேரள கிராம பஞ்சாயத்துகளின் பட்டியல்

வெளிப்புற இணைப்புகள். 

 எருத்தேன்பதி கிராம பஞ்சாயத்து 

பாலக்காடு மாவட்ட ஊராட்சிகள்
பண்டிட் ஜஸ்ராஜ்

சங்கீத மார்த்தாண்ட பண்டிட் ஜஸ்ராஜ் (Sangeet Martand Pandit Jasraj) (பிறப்பு: ஜனவரி 28, 1930-இறப்பு: 17 ஆகத்து 2020 ) ஒரு இந்திய இந்துஸ்தானிய இசைப் பாடகராவார். மேவதி கரானாவைச் சேர்ந்த (இசை பயிற்சி பெற்ற பரம்பரை) இவரது இசை வாழ்க்கை 80 ஆண்டுகளுக்கும் மேலாக நீடித்தது. மேலும், ஏராளமான பெரிய விருதுகளுக்கும் வழிவகுத்தது. இந்துஸ்தானி மற்றும் அரை இந்துஸ்தானி குரல்கள் இவரது இசைத்துப்பாகவும், திரைப்பட ஒலிப்பதிவுகளாக மாற்றப்பட்டுள்ளன. இந்தியா, கனடா மற்றும் அமெரிக்கா போன்ற நாடுகளிலும் இவர் இசையினைக் கற்றுக் கொடுத்தார். இவரது மாணவர்களில் சிலர் குறிப்பிடத்தக்க இசைக்கலைஞர்களாக இருந்து வருகின்றனர். 1975இல் இந்திய அரசு இவருக்கு பத்ம விபூசண் விருது வழங்கியது.

ஆரம்ப கால வாழ்க்கை 
சங்கீத மார்த்தாண்ட ஜஸ்ராஜ் 1930 சனவரி 28 அன்று அரியானாவின் ஹிசார் மாவட்டத்தில் உள்ள பிலி மண்டோரி என்ற கிராமத்தில் ஒரு நடுத்தர வர்க்க பிராமணக் குடும்பத்தில் ஒரு இந்துஸ்தானிய பாடகரான சங்கீத ரத்ன பண்டிட் மோதிராம் என்பவருக்கு பிறந்தார்.    1934 இல் இவருக்கு நான்கு வயதாக இருந்தபோது, மிர் ஒஸ்மான் அலிகானின் அவையில் மாநில இசைக்கலைஞராக நியமிக்கப்படவிருந்த நாளில் இவரது தந்தை மோதிராம் இறந்தார். இவரது மூத்த சகோதரர் பிரதாப் நரேன் என்பவரும் ஒரு திறமையான இசைக்கலைஞராவார். இவர் இசையமைப்பாளர் இரட்டையர் ஜதின்-லலித், பாடகியும், நடிகையுமான சுலக்சனா பண்டிட் மற்றும் நடிகை விஜெட்டா பண்டிட் ஆகியோரின் தந்தையாவார்.

இவர் தனது இளமைக் காலத்தை ஐதராபாத்தில் கழித்தார். மேலும் குசராத்தின் சனந்த் நகருக்குச் சென்று மேவதி கரானாவின் இசைக்கலைஞர்களுடன் இசை பயின்றார். இந்துஸ்தானி இசையில் ஆழ்ந்த அர்ப்பணிப்புள்ள சனந்தின் தாகூர் சாஹிப் மகாராஜ் ஜெயவந்த் சிங் வாகேலாவுக்காக இசை நிகழ்ச்சிகளை நடத்தினார், அவரிடமிருந்து பயிற்சியும் பெற்றுள்ளார்.

1946 ஆம் ஆண்டில், இவர் கொல்கத்தாவுக்குச் சென்றார். அங்கு இவர் வானொலியில் இந்துஸ்தானி இசையைப் பாடத் தொடங்கினார்.

தனிப்பட்ட வாழ்க்கை 
1962 ஆம் ஆண்டில் இவர் திரைப்பட இயக்குநர் வி.சந்தாராமின் மகள் மதுரா சாந்தாராம் என்பவரை மணந்தார். அவரை 1960 இல் பம்பாயில் முதன்முதலில் சந்தித்தார். இவர்கள் ஆரம்பத்தில் கொல்கத்தாவில் வசித்து வந்தனர். பின்னர், 1963 இல் மும்பைக்கு சென்றனர். இவர்களுக்கு இரண்டு குழந்தைகள்,  சரங் தேவ் பண்டிட் என்ற ஒரு மகனும், மற்றும்  துர்கா ஜஸ்ராஜ் . என்ற ஒரு மகளும் உள்ளனர். இவரது மனைவி மதுரா பாலேக்கள், கீத-கோவிந்தம், கான் கஹானி மற்றும் சூர்தாஸ் ஃபாஸ்டர் ஃபீன் போன்ற தொலைக்காட்சி தொடர்களையும், ஆவணப்படங்களையும் மற்றும் சிறுவர் நாடகங்களையும் இயக்கி தயாரித்துள்ளார். இவர் 2009 ல் 'சங்கத் மார்த்தாண்ட பண்டிதர் ஜஸ்ராஜ்' என்ற திரைப்படத்தை தயாரித்தார்.  இவர் ஆய் துசா ஆசீர்வாத் என்ற  மராத்தி திரைப்படத்தை இயக்கியுள்ளார். இதில் ஜஸ்ராஜும் லதா மங்கேஷ்கரும் மராத்தியில் பாடியுள்ளனர்.

தொழில்

பயிற்சி 
ஜஸ்ராஜ் தனது தந்தை பண்டிட் மோதிராமிடம் குரல் இசையில் பயிற்சியைத் தொடங்கினார். பின்னர் கைம்முரசு இணையில் (தபேலா) தனது மூத்த சகோதரர் பண்டிட் பிரதாப் நாராயணனின் துணையுடன் பயிற்சி பெற்றார். இவர் தனது மூத்த சகோதரர் பண்டிட் மணிராமுடன் தனது தனி குரல் நிகழ்ச்சிகளில் அடிக்கடி பாடி வந்தார் . இந்துஸ்தானி இசையை தான் தேர்ந்தெடுக்கத் தூண்டியதற்காக  பாடகர் பேகம் அக்தரை இவர் பாராட்டுகிறார்.

மேற்கோள்கள்

மேலும் காண்க 
 
 
 
 
 
 
 Authorised biography by

வெளி இணைப்புகள் 

 Official Site 
 Pandit Jasraj Institute of Music, New York

சங்கீத நாடக அகாதமி விருது பெற்றவர்கள்
வாழும் நபர்கள்
1930 பிறப்புகள்
பத்மசிறீ விருது பெற்ற கலைத் துறையினர்
2020 இறப்புகள்
அரியானா நபர்கள்
கலாமண்டலம் ராதிகா

டாக்டர் கலாமண்டலம் ராதிகா (Dr. Kalamandalam Radhika), ஒரு இந்திய பாரம்பரிய நடனக் கலைஞர், நடன இயக்குநர், ஆராய்ச்சி அறிஞர், ஆசிரியர், எழுத்தாளர் மற்றும் பரோபகாரர் ஆவார். மோகினியாட்டத்துக்காக கேரள சங்கீத நாடக அகாதமி விருதை வென்ற முதல் வெளி-மாநிலத்தைச் சேர்ந்த பெண் ஆவார்.  இவர்,  குச்சிபுடி, பரதநாட்டியம், கதகளி மற்றும் பிற நடன வடிவங்களைக் கற்றுக்கொண்டவராக உள்ளார்.

ஆரம்ப ஆண்டுகள் மற்றும் கல்வி 
டாக்டர் கலாமண்டலம் ராதிகா, பெங்களூரில் பட்டய கணக்காளரான கே.கே.நாயருக்கு பிறந்தார்.  குரு ராஜனின் கீழ் தனது மூன்று வயதில் நடனம் கற்கத் தொடங்கிய இவர், பின்னர் முத்தர் ஸ்ரீ நாராயண பணிக்கரிடம் கதகளி கற்றார். மேலும், குரு பொன்னையாபிள்ளையிடம்  மிருதங்கம் கற்றுக் கொண்டார். 1960 களின் பிற்பகுதியில், அவர் செருத்துருத்திக்குச் சென்று நான்கு ஆண்டுகள் கலாமண்டலத்தில் தங்கினார். சின்னம்மு அம்மா, கலாமண்டலம் சத்தியபாமா மற்றும் கலாமண்டலம் பத்மநாபன் நாயர் ஆகியோரிடம் பயிற்சி பெற்றதால்,  இவர் ஒரு திறமையானவராக வடிவமைக்கப்பட்டார். மறைந்த கலாமண்டலம் கல்யாணி குட்டி அம்மாவின் கீழ் இவர் பெற்ற பயிற்சியும், கதகளியில் கலாமண்டலம் பத்மநாப ஆசானின் கீழ் பெற்ற பயிற்சியும் இவரது திறமைகளை உலகறியச் செய்தன.

நடனக் கலைஞர் மற்றும் நடன இயக்குநர் 
இவர் இந்தியாவிலும் வெளிநாட்டிலும் இரண்டாயிரத்துக்கும் மேற்பட்ட நிகழ்ச்சிகளை தேசிய மற்றும் சர்வதேச அளவில்  நடத்தியுள்ளார். இவர் யுனெஸ்கோ சர்வதேச நடனக் குழுவில் உறுப்பினராக உள்ளார்.  மேலும் உலக சுகாதார நிறுவன பிரதிநிதிகள், சார்க் பிரதிநிதிகள், தூதர்கள், சோவியத் பிரதிநிதிகள் மற்றும் பிறருக்காகவும் தனது நிகழ்ச்சிகளை நடத்தியுள்ளார். மோகினியாட்டத்தின்  ஆழத்தை ஆராய, இவர் விரிவான ஆராய்ச்சிகளை மேற்கொண்டார்.  மேலும் 1940 களின் முற்பகுதியில் மோகினியாட்டம் நடனக் கலைஞர்கள் பயன்படுத்திய அடிப்படை நடன அசைவுகள், அணிந்திருந்த நகைகள் மற்றும் ஆடைகளை மீண்டும் ஒழுங்கமைத்துள்ளார். இந்தியாவில் கிறிஸ்தவத்தின் வருகை, கிறிஸ்துவின் பிறப்பு உள்ளிட்ட விவிலிய கருப்பொருள்களை இவர் இயக்கி நடனமாடியுள்ளார்.

ராதிகா அமெரிக்கா, இங்கிலாந்து, ஐரோப்பா, அட்லாண்டா மற்றும் ஜெர்மனி ஆகிய நாடுகளில் பட்டறைகளை நடத்தியுள்ளார். இத்தாலிய பாதிரியார் ஜெரார்டு  இயக்கிய விவிலிய திரைப்படம் இதோ உன் அம்மாவுக்காக என்னும் தலைப்பில் வெளிவந்தது. இதில், ராதிகா நடனமாடியுள்ளார். அவர் பல மொழிகளில் ஐந்து விதமான மோகினியாட்டத்தின் நடன அமைப்புகள்,  மூன்று வர்ணங்கள் மற்றும் எண்ணற்ற பதங்களை இயற்றி நடனமாடியுள்ளார். மோகினியாட்டத்தில் விவிலிய கருப்பொருள்களை நிகழ்த்தியதற்காக அவர் விமர்சிக்கப்பட்டார்.  ஆனால் வீரப்பமொய்லி, குவெம்பு, பாதிரியார் ஆபெல், அம்ருத் சோமேஷ்வர் மற்றும் புனித சவரா ஆகியோர் இவர் மூலமாக நல்ல வரவேற்பைப் பெற்றனர்.

நூலாசிரியர் 
ராதிகா நடன மற்றும்  இசை இதழான ஸ்ருதிலயாவுக்காக ஏராளமான கட்டுரைகளை எழுதியுள்ளார்.  மேலும் 'பள்ளிகளில் நடனக் கல்வி' என்ற தலைப்பில் என்.சி.இ.ஆர்.டி ஏற்பாடு செய்திருந்த கருத்தரங்கில் மோகினியாட்டம் குறித்த ஒரு கட்டுரையை சமர்ப்பித்துள்ளார்.  அமெரிக்காவின் ஹூஸ்டனில் இருந்து வெளியிடப்பட்ட இந்து வார இதழுக்காக கேரளாவின் தேவதாசி அமைப்பு பற்றி ஒரு கட்டுரையை எழுதியுள்ளார்.  மேலும் கேரளாவின் மோகினியாட்டம்-தி லிரிக்கல் டான்ஸ் மற்றும் மாத்ருபூமி வெளியிட்ட 'முத்ரா' போன்ற புத்தகங்களின் ஆசிரியராக உள்ளார்.

குறிப்புகள் 

இந்திய தொலைக்காட்சி நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
இந்தியப் பாரம்பரிய பெண் நடனக் கலைஞர்கள்
லிண்ட்சே ஹாசெட்

ஆர்தர் லிண்ட்சே ஹாசெட் MBE (28 ஆகஸ்ட் 1913 - 16 ஜூன் 1993) விக்டோரியா மற்றும் ஆஸ்திரேலியா அணிக்காக விளையாடிய ஒரு முன்னாள்  துடுப்பாட்ட வீரர் ஆவார். பள்ளி அளவிலான துடுப்பாட்டப் போட்டிகளில் சிறப்பாக விளையாடிய இவர் முதல் தரத் துடுப்பாட்டப் போட்டிகளில் நிரந்தரமான இடத்தினைப் பெறுவதற்கு சில காலங்கள் ஆனது. அதிக ஓட்டங்களை எடுப்பதற்கு திணறினார்.1938 ஆம் ஆண்டு இங்கிலாந்து சுற்றுப்பயணத்திற்கு தேர்வு செய்யப்படுவதற்கு முன்பாக இவர் ஒரு முதல் தரத் துடுப்பாட்டப் போட்டிகளில் மட்டுமே விளையாடியிருந்தார்.தேர்வுத் துடுப்பாட்டப் போட்டிகளிலும் சிறப்பான ஆட்டத்தினை வெளிப்படுத்த தவறினார். இருந்த போதிலும் இங்கிலாந்துத் துடுப்பாட்ட அணிக்கு எதிரான நான்காவது ஆசஷ் துடுப்பாட்டப் போட்டியில் வெற்றி பெறுவதற்கு இவர் உதவினார்.

2003 ஆம் ஆண்டில், அவர் ஐசிசி ஹால் ஆஃப் ஃபேமில் இவர் இடம்பெற்றார்.

ஆரம்ப ஆண்டுகளில் 
ஹாசெட் ஆகஸ்ட் 28, 1913 அன்று விக்டோரியாவின் இரண்டாவது பெரிய நகரமான ஜீலாங்கின் புறநகர்ப் பகுதியான நியூட்டவுனில் பிறந்தார். இவரது தந்தை எட்வர்ட் ஒரு அசையாச் சொத்து முகவராக இருந்தார். அவர் ஜீலாங் கட்டிட சங்கத்தின் செயலாளராக பணியாற்றினார் மற்றும் ஒரு தீவிர சங்க துடுப்பாட்ட வீரராக இருந்தார். இவரது பெற்றொர்களின் ஒன்பது குழந்தைகளில் இவர் இளையவர் ஆவார். இதில் ஆறு ஆண்கள் மற்றும் மூன்று பெண்கள் ஆவர். இவர் சிறுவயதாக இருந்தபோது கொல்லைப்புறத்தில் மூன்று பக்க துடுப்பாட்டப் போட்டிகளில் விளையாடினர்.தனது இரு சகோதரர்களுடன் இவர்  ஜீலாங் கல்லூரியில் பயின்றார், மற்றும் 14 ஆம்  வயதில் முதல் லெவன் அணியில் இடம் பெற்றார்.அந்த அணிக்காக ஐந்து ஆண்டுகளில், அவர் 2,335 ரன்கள் எடுத்தார். அதில்,மூன்று ஆண்டுகள் தலைவராக இருந்தார். இதில் ஸ்காட்ச் கல்லூரிக்கு எதிராக 245 ரன்கள் எடுத்தது இவரின் அதிகபட்ச ஓட்டமாகும். அதே வேளையில் , இவர் மூன்று பருவங்களுக்கு பள்ளியின் கால்பந்து அணியின் தலைவராகவும் இருந்தார்.டென்னிஸில் விக்டோரியன் பொதுப் பள்ளி ஒற்றையர் வாகையாளர் பட்டத்தினையும் வென்றார்.  இவரது மூத்த சகோதரர், ரிச்சர்ட், விக்டோரியாத் துடுப்பாட்ட அணிக்காக 1930 ஆம் ஆண்டுகளின் முற்பகுதியில் நேர்ச் சுழற்பந்து வீச்சாளராக விளையாடினார்.

தேர்வுத் துடுப்பாட்டம் 
வொர்செஸ்டர்ஷைர், ஆக்ஸ்போர்டு பல்கலைக்கழகம், லீசெஸ்டர்ஷைர் மற்றும் கேம்பிரிட்ஜ் பல்கலைக்கழகங்களுக்கு எதிராக முறையே 43, 146, 148 மற்றும் ஆட்டமிழக்காமல் 220 ஓட்டங்களை எடுத்தார். இதனால் இவர் சுற்றுப் பயணத்திற்குத் தேர்வு செய்யப்படுவோமா என்பதில் இவருக்கு சந்தேகம் இருந்தது. மேரிலேபோன் துடுப்பாட்ட சங்கம் மற்றும் ஹாம்ப்ஷயருக்கு எதிரான அடுத்த இரண்டு போட்டிகளில் அவர் 57 மற்றும் 98  ஓட்டங்களைச் சேர்த்தார். அடுத்த நான்கு ஆட்டப் பகுதிகளிலும் 30 ரன்களைக் கடக்கத் தவறிய போதிலும்,நாட்டிங்ஹாமில் நடைபெற்ற  தொடரின் முதல் தேர்வுத் துடுப்பாட்டப் போட்டியில் இவர் அறிமுகமானார்.லங்கசயர் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 118 ஓட்டங்களை எடுத்தார்.

மூன்றாவது தேர்வுத் துடுப்பாட்டப் போட்டி மழையால் ரத்தானது. பின்னர் யார்க்சய்ர் துடுப்பாட்ட அணிக்கு எதிரான போட்டியில் 94 ஓட்டங்களும் நாட்டிங்காம்சயர் துடுப்பாட்ட அணிக்கு எதிரான போட்டியில் இவர் 127 ஓட்டங்களையும் எடுத்தார்.

சான்றுகள் 

ஆத்திரேலியத் துடுப்பாட்டக்காரர்கள்
விசுடென் துடுப்பாட்டக்காரர்கள்
1993 இறப்புகள்
1913 பிறப்புகள்
நீல் ஹார்வி

ராபர்ட் நீல் ஹார்வி (Robert Neil Harvey OAM   MBE (பிறப்பு: அக்டோபர் 8, 1928) ஆஸ்திரேலிய துடுப்பாட்ட அணியின் முன்னாள் துடுப்பாட்ட வீரர் ஆவார். இவர் ஆஸ்திரேலிய துடுப்பாட்ட அணியை 1948 மற்றும் 1963 க்கு இடையில் பிரதிநிதித்துவப்படுத்தினார். இதுவரை  79 தேர்வுத் துடுப்பாட்டப் போட்டிகளில் விளையாடினார். அவர் 1957 முதல் ஓய்வு பெறும் வரை அணியின் துணைத் தலைவராக இருந்தார். அதிரடியாக விளையாடும் இடது கை மட்டையாளர், சிறப்பான களத்தடுப்பாளார் மற்றும் அவ்வப்போது எதிர்ச்சுழல் பந்து வீச்சாளர் ஆவார். ஹார்வி 1950 ஆம் ஆண்டில் ஆஸ்திரேலிய அணியில் இருந்த மூத்த வீரர் என்ற பெயரை பெற்றுள்ளார்.விசுடன் துடுப்பாட்டாளர்களின் நாட்குறிப்பு இவரை சகாப்தத்தின் சிறந்த களத்தடுப்பாளர் எனப் பாராட்டியது.

இவரின் ஆறு சகோதரர்களும் துடுப்பாட்ட வீரர்கள் ஆவர். அவர்களில் நான்கு பேர் விக்டோரியாத் துடுப்பாட்ட அணியினை  பிரதிநிதித்துவப்படுத்தினர். ஹார்வி தனது மூத்த சகோதரர் மெர்விக்கு பின்பாக 1948 ஜனவரியில் தேர்வுத் துடுப்பாட்டப் போட்டியில் அறிமுகமானார். அப்போது இவருக்கு வயது 19 ஆண்டுகள் மற்றும் மூன்று மாதங்கள் ஆகும்.தனது இரண்டாவது தேர்வுத் துடுப்பாட்டப் போட்டியில் நூறு ஓட்டங்கள் எடுத்தார். இதன்மூலம் மிக இளம் வயதில் ஆத்திரேலியத் துடுப்பாட்ட அணிக்காக நூறு ஓட்டங்கள் அடித்த வீரர் எனும் சாதனையினைப் படைத்தார். தற்போது வரை இந்தச் சாதனை முறியடிக்கப்படாமல் உள்ளது. துடுப்பாட்ட வரலாற்றில் மிகச்சிறந்த அணிகளில் ஒன்றாகக் கருதப்படும் இங்கிலாந்திற்கு சுற்றுப்பயணம் மேற்கொண்ட டான் பிராட்மேனின் 1948 இன்விசிபிள்ஸில் இளைய உறுப்பினராக ஹார்வி இருந்தார். துவக்கப் போட்டிகளில் ஓட்டங்கள் எடுப்பதற்கு சற்று சிரமப்பட்ட போதிலும் இவர்  தனது ஆஷஸ் அறிமுகத்தில் நூறு ஓட்டங்கள் அடித்தார். ஹார்வி தனது முதல் பதின்மூன்று தேர்வுத் துடுப்பாட்டப் போட்டிகளில் ஆறு நூறு ஓட்டங்களை எடுத்துள்ளார். அவரின் சராசரி 100க்கும் அதிகமாக உள்ளது.  இதில் 1949-50 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிராக நான்கு நூறுகளை அடித்தார். இதில் ஒரு போட்டியில் இறுதிவரை ஆட்டமிழக்காமல் 151 ஓட்டங்களை எடுத்துள்ளார்.1953 ஆம் ஆண்டு இங்கிலாந்து சுற்றுப்பயணத்தின் போது 2,000 க்கும் மேற்பட்ட ஓட்டங்களை அடித்ததில் அவர் பெற்ற சாதனையை அங்கீகரிக்கும் விதமாக 1954 ஆம் ஆண்டில் இந்த ஆண்டின் விசுடன் துடுப்பாட்ட  வீரர்களில் ஒருவராக அறிவிக்கப்பட்டார். .

ஆரம்ப ஆண்டுகளில் 
ஹொரேஸ் ஹார்விக்கு பிறந்த ஆறு ஆண் குழந்தைகளில் இவர் ஐந்தாவது குழந்தை ஆவார். ஹார்வி  எடையுடன் பிறந்தார்   . இந்த குடும்பம் ப்ரோக்கன் ஹில்லில் வசித்து வந்தது. அங்கு ஹொரேஸ் சுரங்கத் தொழிலாளியாக இருந்தார். சிட்னிக்குச் செல்வதற்கு முன்பு, இறுதியாக 1926 இல் மெல்போர்னுக்குச் சென்றார். அங்கு இவர்கள் வடக்கு தொழில்துறை புறநகர்ப் பகுதியான ஃபிட்ஸ்ராய் நகரில் குடியேறினர். அங்கு ஆறு சிறுவர்களுக்கும் தந்தையின் வழிகாட்டுதலின் கீழ் துடுப்பாட்டம் கற்பிக்கப்பட்டது. இவர்கள் ஜார்ஜ் ஸ்ட்ரீட் ஸ்டேட் பள்ளி மற்றும் பால்கனர் ஸ்ட்ரீட் சென்ட்ரல் பள்ளியில் கல்வி கற்றனர். துடுப்பாட்டம் மற்றும் துடுப்பாட்டம் பற்றிய பேச்சுகள்  அன்றாட குடும்ப வாழ்க்கையின் ஒரு அங்கமாக இருந்தது.ஹார்வியின் மூத்த சகோதரர் மெர்வ் ஆஸ்திரேலியாவுக்காக ஒரு தேர்வுத் துடுப்பாட்டப் போட்டிகளில் விளையாடியுள்ளார், அதே நேரத்தில் மிக் மற்றும் ரே இருவரும் விக்டோரியாவுக்காக விளையாடினர். . ஹரோல்ட்டைத் தவிர, ஐந்து பேரும் பேஸ்பால் விளையாட்டில் விக்டோரியாவை பிரதிநிதித்துவப்படுத்தினர்.

சான்றுகள் 

வாழும் நபர்கள்
1928 பிறப்புகள்
ஆத்திரேலியத் துடுப்பாட்டக்காரர்கள்
விசுடென் துடுப்பாட்டக்காரர்கள்
2019 திசம்பர் 26 கதிரவ மறைப்பு

வலய கதிரவ மறைப்பு (annular solar eclipse) ஒன்று 2019 திசம்பர் 26 இல் நிகழ்ந்தது. புவிக்கும் கதிரவனுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ புவியில் இருந்து பார்ப்பவர்களுக்குத் தோன்றுகிறது. நிலாவின் தோற்ற விட்டம் கதிரவனுடையதை விடக் குறைவாக இருக்கும் போது வலய மறைப்பு ஏற்படுகிறது. இதன்போது, கதிரவனின் பெரும்பாலான கதிர்கள் புவிக்கு வருவது தடுக்கப்பட்டு சூரியன் வட்டவலயமாகத் தோன்றுகிறது. வலய மறைப்பு புவியின் ஒரு பகுதியில் ஆயிரக்கணக்கான கிலோமீட்டர் அகலத்தை சுற்றியுள்ள பகுதியில் தெரியும்.

இந்த வலய மறைப்பு சவூதி அரேபியா, கத்தார், ஐக்கிய அரபு அமீரகம், ஓமான், பாக்கித்தான், இந்தியா, இலங்கை, வங்காளதேசம், மலேசியா, இந்தோனேசியா, சிங்கப்பூர், வடக்கு மரியானா தீவுகள், குவாம் ஆகிய பகுதிகளில் தென்பட்டது. இவ்வலய மறைப்பின் பாதையில் கோழிக்கோடு, கோயம்புத்தூர், யாழ்ப்பாணம், திருக்கோணமலை, பத்தாம், சிங்கப்பூர், சிங்காவாங் ஆகிய நகரங்களிலும் தெரிந்தன. தோகா, மதுரை, பெக்கான்பாரு, துமாய், ஜொகூர் பாரு, கூச்சிங் ஆகிய நகரங்கள் மறைப்பின் வழியை குறுகிய இடைவெளியில் இழந்தன.

விண்வெளி வானிலை நிலைமைகளை இயக்குவதில் சூரிய குறுக்க்க் காந்தப்புலங்கள் முக்கிய பங்கு வகிக்கின்றன. இக்காந்தப்புலங்களின் நேரடி அவதானிப்புகள் சவாலானவை. கோட்பாட்டு மாதிரிகளை அவதானிப்புகள் மூலம் அறிய இத்தகைய கதிரவ மறைப்பு நிகழ்வுகள் அறிவியலாளர்களுக்கு ஒரு சிறந்த வாய்ப்பை வழங்குகின்றன. இந்த வருடாந்திர கிரகணத்திற்கான காந்தப்புல அமைப்பு தரவு-கட்டுப்படுத்தப்பட்ட மாதிரிகளின் கலவையைப் பயன்படுத்தி கணிக்கப்படுகிறது. கணிப்பு முடிவுகள் இங்கு காணலாம்.

தோற்றும் முறை 

இது 2019 ஆம் ஆண்டின் கடைசி சூரிய கிரகணம் ஆகும். 2019 ஆண்டு கிரகணத்தின் மைய பாதை சவுதி அரேபிய தீபகற்பம், தென்னிந்தியா, சுமத்ரா, போர்னியோ, பிலிப்பைன்ஸ் மற்றும் குவாம் வழியாக செல்கிறது. ஒரு பகுதி கிரகணம் மத்திய பாதையிலிருந்து ஆயிரக்கணக்கான கிலோமீட்டர் அகலத்தில் தெரியும். இது கிழக்கு ஐரோப்பா, ஆசியாவின் பெரும்பகுதி, வடக்கு / மேற்கு ஆஸ்திரேலியா, ஆப்பிரிக்காவின் கிழக்கு, பசிபிக் மற்றும் இந்தியப் பெருங்கடலின் சிறிய பகுதிகளை உள்ளடக்கும்.

வளைய மறைப்பின் வழித்தடம்
இந்த கதிரவ மறைப்பின் வளையத் தடம் பின்வரும் நகரங்களில் காணக்கூடியதாக இருந்தது:
 ஓஃபுஃப், சவூதி அரேபியா
 மங்களூர், கருநாடகம், இந்தியா
 காசர்கோடு, கேரளம், இந்தியா
 தலச்சேரி, கேரளம், இந்தியா
 கல்பற்றா, வயநாடு மாவட்டம், கேரளம், இந்தியா
 கோழிக்கோடு, கேரளம், இந்தியா
 உதகமண்டலம், தமிழ்நாடு, இந்தியா
 பாலக்காடு, கேரளம், இந்தியா
 கோயம்புத்தூர், தமிழ்நாடு, இந்தியா
 ஈரோடு, தமிழ்நாடு, இந்தியா
 கரூர், தமிழ்நாடு, இந்தியா
 அகர்காவோன், டாக்கா, வங்காளதேசம்
 திண்டுக்கல், தமிழ்நாடு, இந்தியா
 சிவகங்கை, தமிழ்நாடு, இந்தியா
 திருச்சிராப்பள்ளி, தமிழ்நாடு, இந்தியா
 புதுக்கோட்டை, தமிழ்நாடு, இந்தியா
 யாழ்ப்பாணம், இலங்கை
 திருக்கோணமலை, இலங்கை
 சினபாங், அச்சே, இந்தோனேசியா
 சிங்கில், அச்சே, இந்தோனேசியா
 நியாஸ் தீவு, வடக்கு சுமத்ரா, இந்தோனேசியா
 சிபோல்கா, வடக்கு சுமாத்திரா, இந்தோனேசியா
 துமாய், ரியாவு, இந்தோனேசியா
 பத்தாம் (நகரம்), ரியாவு தீவுகள், இந்தோனேசியா
 தாஞ்சுங் பினாங்கு, ரியாவு தீவுகள், இந்தோனேசியா
 சிங்காவாங், மேற்கு கலிமந்தான், இந்தோனேசியா
 தாஞ்சுங் செலோர், வடக்கு கல்மந்தான், இந்தோனேசியா
 சிங்கப்பூர்
 தாஞ்சுங் பியாய், சொகூர், மலேசியா
 சிறீ அமான், சரவாக், மலேசியா
 சேரியான், சரவாக், மலேசியா
 தெபாக்காங், சரவாக், மலேசியா
 சரங்கானி, பிலிப்பீன்சு
 அகாத்னா, குவாம்

காட்சியகம்

தொடர்பான மறைப்புகள்

சாரோசு 132

மேற்கோள்கள் 

சூரிய கிரகணங்கள்
2019 இல் அறிவியல்
2019 சார்க்கண்ட் சட்டமன்றத் தேர்தல்

சார்க்கண்ட் மாநிலச் சட்டமன்றத்துக்கு உட்பட்ட 81 சட்டமன்ற தொகுதிகளுக்கும் 5 கட்டங்களாக நவம்பர் 30 முதல் டிசம்பர் 20 வரை தேர்தல் நடைபெற்றது. தேர்தல் அறிவிப்பு நவம்பர் 01, 2019 அன்று அறிவிக்கப்பட்டது, வாக்குப்பதிவு எண்ணப்பட்டு முடிவு டிசம்பர் 23 , 2019 அன்று அறிவிக்கப்படும் என தேர்தல் ஆணையம் அறிவித்தது.

தேர்தல் பட்டியல்
தேர்தல் அறிவிப்பு நவம்பர் 01, 2019 அன்று அறிவிக்கப்பட்டது, வாக்குப்பதிவு எண்ணப்பட்டு முடிவு டிசம்பர் 23, 2019 அன்று அறிவிக்கப்படும் என தேர்தல் ஆணையம் அறிவித்தது.

தேர்தல் முடிவுகள்

ஜார்க்கண்டின் சட்டமன்றம்
சார்க்கண்ட் சட்டமன்றத் தேர்தல்கள்
2019 இல் இந்தியா
என். கேசவ பனிக்கர்

என். கேசவ பனிக்கர் (N. Kesava Panikkar) எனப்படும் நெடுமங்கட்டு கேசவ பனிக்கர் (1913-1977  ) ஒரு இந்திய விலங்கியல் நிபுணர், மத்திய கடல் மீன்வள ஆராய்ச்சி நிறுவனத்தின் முன்னாள் இயக்குநர், மீன்வள மேம்பாடு குறித்து இந்திய அரசின் முன்னாள் ஆலோசகர் மற்றும் கொச்சின் பல்கலைக்கழகத்தின்  அறிவியல் மற்றும் தொழில்நுட்ப பிரிவின் முன்னாள் துணைவேந்தர் ஆவார். அவர் 1973 இல் பத்மஸ்ரீ இந்திய சிவில் விருதைப் பெற்றவர்.

வாழ்க்கை வரலாறு

இளமைப்பருவம் 
கேசவ பனிக்கர், 1913ம் ஆண்டு, மே மாதம் 17ம் தேதியில், இந்திய மாநிலமான கேரளாவிலுள்ள கோட்டயத்தில் பிறந்தார். இவர் தனது பெற்றோர்களான சங்குன்னி மேனன் மற்றும் ஜே.ஜானகி ஆகியோருக்கு பிறந்த ஒரே மகன் ஆவார்.  இவரது தந்தை திருவிதாங்கூர் மாநிலத்தில் உள்ள அரசு உயர்நிலைப் பள்ளியின் தலைமை ஆசிரியராக இருந்தார். பனிக்கர் தனது ஆரம்ப, இடைநிலை மற்றும் தொடக்கக் கல்லூரிக் கல்வியை கோட்டயம் சி.எம்.எஸ் கல்லூரியில் செய்தார். பின்னர், மெட்ராஸ் பல்கலைக்கழகத்தில் முனைவர் பட்டம் பெற்றார். இவர் கடல் உயிரினங்கள் குறித்து ஆராய்ச்சி மேற்கொண்டதாகவும், கடல்வாழ் உயிரினங்கள் குறித்த மாதிரிகள் சேகரிப்பதற்காக இந்தியப் பெருங்கடலில் 22 முறை கடற்பயணங்களை மேற்கொண்டதாகவும் கருதப்படுகிறது. மேலும், தொடர்ச்சியான வரைபட மாதிரிகள் (அட்லஸ்கள்) தொகுக்கப்பட்ட பெருமைக்குரியவர் என்றும் போற்றப்படுகிறார்.

மெற்கொண்ட பணிகள் 
தேசிய கடல்சார் மீன்வள ஆராய்ச்சி நிறுவனம், மத்திய கடல் மீன்வள ஆராய்ச்சி நிறுவனம், மத்திய உள்நாட்டு மீன்வள ஆராய்ச்சி நிறுவனம், மத்திய மீன்வள தொழில்நுட்ப நிறுவனம், மத்திய மீன்வள கல்வி நிறுவனம் மற்றும் மத்திய மீன்வள செயல்பாட்டு நிறுவனம் ஆகியவை நிறுவப்பட்டதன் பின்னணியில் கேசவ பனிக்கரின் அளப்பறிய முயற்சிகள் பதிவாகியுள்ளன.

கேசவ பனிக்கர், கீழ்வரும் பல முக்கிய பொறுப்புகளில் பணிபுரிந்துள்ளார். திருவனந்தபுரம் பல்கலைக்கழக கல்லூரியில் விலங்கியல் துறைத் தலைவராகவும், மெட்ராஸ் பல்கலைக்கழகத்தில் விலங்கியல் ஆய்வகத்தின் இயக்குநராகவும் , வேளாண் அமைச்சகத்தின் (இந்திய) சிறப்பு கடமை அலுவலராகவும், சர்வதேச இந்திய இயக்குநராகவும் பணியாற்றினார். பெருங்கடல் பயணம், தேசிய கடல்சார் நிறுவனத்தின் இயக்குநராகவும், தேசிய வேளாண்மை ஆணையத்தின் உறுப்பினராகவும்.  இந்திய தேசிய அறிவியல் அகாதமி மற்றும் கேரள மாநில திட்டமிடல் வாரியத்தின் உறுப்பினராகவும் பணியாற்றியுள்ளார்.

மேலும், இவர், இந்திய விலங்கியல் சங்கத்தின் ஜர்னல், இந்தியன் ஜர்னல் ஆஃப் எக்ஸ்பரிமென்டல் பயாலஜி, இந்தியன் ஜர்னல் ஆஃப் மரைன் சயின்ஸ், மற்றும் மரைன் உயிரியல் போன்ற பத்திரிகைகளின் ஆசிரியர் குழுக்களில் இடம் பெற்றார்.

விருதுகள் 
இந்திய தேசிய அறிவியல் அகாதமி, ராயல் சொசைட்டி ஆஃப் ஆர்ட்ஸ், லண்டன், நேஷனல் அகாடமி ஆஃப் சயின்ஸ், இந்தியா  மற்றும் இந்தியன் ஜியோபிசிகல் யூனியன் ஆகியவற்றில் தேர்ந்தெடுக்கப்பட்ட சக ஊழியராக இருந்தார். 1973 ஆம் ஆண்டில் இந்திய அரசு அவருக்கு நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கி கௌரவித்தது. மேலும், டென்மார்க்கின் கலாத்தியா பதக்கம் (1953) இந்திய விலங்கியல் சங்கத்திலிருந்து சர் டோராப்ஜி டாடா பதக்கத்தையும், இந்திய தேசிய அறிவியல் அகாதமியின் சந்திரகலா ஹோரா பதக்கத்தையும் பெற்றார்.

இறப்பு 
கேசவ பனிக்கர், 1977ம் ஆண்டு, ஜூன் 24 ம் தேதியில் இறந்தார்.

மேலும் காண்க 
 மத்திய கடல் மீன்வள ஆராய்ச்சி நிறுவனம் 
 கொச்சின் அறிவியல் மற்றும் தொழில்நுட்ப பல்கலைக்கழகம்

குறிப்புகள் 

மலையாள நபர்கள்
1977 இறப்புகள்
1913 பிறப்புகள்
பத்மசிறீ விருது பெற்ற அறிவியலாளர்கள்
புரூண்டி பிராங்க்

பிராங்க் (ஐஎஸ்ஓ 4217 குறியீடு பிஐஎஃப்) புருண்டியின் நாணயம். புருண்டி தனது சொந்த நாணயத்தை வெளியிடத் தொடங்கியதிலிருந்து நாணயங்கள் ஒருபோதும் சென்டிம்களில் வெளியிடப்படவில்லை என்றாலும், இது பெயரளவில் 100 சென்டிம்களாகப் பிரிக்கப்பட்டுள்ளது. புருண்டி பெல்ஜிய காங்கோ பிராங்கைப் பயன்படுத்திய காலகட்டத்தில் மட்டுமே நூற்றாண்டு நாணயங்கள் வழங்கப்பட்டன.

வரலாறு 
1916 ஆம் ஆண்டில் பெல்ஜியம் முன்னாள் ஜேர்மன் காலனியை ஆக்கிரமித்து, ஜெர்மன் கிழக்கு ஆபிரிக்க ரூபியை பெல்ஜிய காங்கோ பிராங்க் உடன் மாற்றியபோது, பிராங்க் புருண்டியின் நாணயமாக மாறியது. ருவாண்டா மற்றும் புருண்டி பிராங்க் அறிமுகப்படுத்தப்பட்ட 1960 வரை புருண்டி பெல்ஜிய காங்கோவின் நாணயத்தைப் பயன்படுத்தினார். புருண்டி 1964 இல் தனது சொந்த பிராங்குகளை வெளியிடத் தொடங்கியது.

2015 ஆம் ஆண்டின் இறுதிக்குள் கிழக்கு ஆபிரிக்க சமூகத்தின் ஐந்து உறுப்பு நாடுகளுக்கு ஒரு பொதுவான நாணயமான புதிய கிழக்கு ஆபிரிக்க ஷில்லிங்கை அறிமுகப்படுத்தும் திட்டங்கள் இருந்தன. நவம்பர் 2017 நிலவரப்படி, இந்த திட்டங்கள் இன்னும் நிறைவேறவில்லை

நாணயங்கள் 
1965 ஆம் ஆண்டில், புருண்டி இராச்சியத்தின் வங்கி பித்தளை 1 பிராங்க் நாணயங்களை வெளியிட்டது. 1968 ஆம் ஆண்டில், புருண்டி குடியரசின் வங்கி நாணயங்களை வெளியிடுவதை ஏற்றுக்கொண்டு அலுமினியம் 1 மற்றும் 5 பிராங்குகள் மற்றும் குப்ரோ-நிக்கல் 10 பிராங்குகளை அறிமுகப்படுத்தியது. 5 மற்றும் 10 பிராங்குகள் தொடர்ந்து அரைக்கப்பட்ட விளிம்புகளைக் கொண்டுள்ளன. 1 மற்றும் 5 பிராங்க் நாணயங்களின் இரண்டாவது வகைகள் 1976 ஆம் ஆண்டில் அறிமுகப்படுத்தப்பட்டன, இதில் கோட் ஆஃப் ஆர்ம்ஸ் இடம்பெற்றது. 2011 இல் புதிய 10 மற்றும் 50 பிராங்க் நாணயங்கள் அறிமுகப்படுத்தப்பட்டன.

பணத்தாள்கள் 
பிப்ரவரி 1964 முதல் டிசம்பர் 31, 1965 வரை, 5, 10, 20, 50, 100, 500 மற்றும் 1,000 பிராங்குகள் ஆகிய பிரிவுகளில், பாங்க் டி எமிஷன் டு ருவாண்டா எட் டு புருண்டி (ருவாண்டா மற்றும் புருண்டி வங்கி வழங்குதல்) குறிப்புகள் மிகைப்படுத்தப்பட்டன. நாட்டில் பயன்படுத்த ஒரு மூலைவிட்ட வெற்று "புருண்டி". [2] 1964 மற்றும் 1965 ஆம் ஆண்டுகளில் பாங்கு டு ரோயாம் டு புருண்டி (புருண்டி இராச்சியத்தின் வங்கி) அதே பிரிவுகளில் வழக்கமான சிக்கல்களால் இவை பின்பற்றப்பட்டன.

1966 ஆம் ஆண்டில், 20 பிராங்குகள் மற்றும் அதற்கு மேற்பட்ட குறிப்புகள் புருண்டி குடியரசின் வங்கியால் அதிகமாக அச்சிடப்பட்டு, "இராச்சியம்" என்ற வார்த்தையை "குடியரசு" என்று மாற்றியது. இந்த வங்கியின் வழக்கமான சிக்கல்கள் 10, 20, 50, 100, 500, 1,000 மற்றும் 5,000 பிராங்குகளின் பிரிவுகளில் தொடங்கின. 1968 இல் 10 பிராங்குகள் நாணயங்களால் மாற்றப்பட்டன. 2001 ஆம் ஆண்டில் 2,000 பிராங்க் குறிப்புகள் அறிமுகப்படுத்தப்பட்டன, அதைத் தொடர்ந்து 2004 இல் 10,000 பிராங்குகள் வெளியிடப்பட்டன. புருண்டியில் பள்ளி குழந்தைகளின் புகைப்படக் கலைஞர் கெல்லி ஃபாஜக்கின் படம் புருண்டிய 10,000 பிராங்க் குறிப்பின் பின்புறத்தில் பயன்படுத்தப்பட்டது. 2015 ஆம் ஆண்டில் புருண்டி ஒரு புதிய தொடர் நோட்டுகளை அறிமுகப்படுத்தியது. 10, 20, மற்றும் 50 பிராங்க் ரூபாய் நோட்டுகள் சட்டப்பூர்வ டெண்டர் நிலையை இழந்துள்ளன, மேலும் 100 பிராங்க் ரூபாய் நோட்டு புதிய தொடரின் தொடக்கத்தின்போது ஒரு நாணயத்தால் மாற்றப்பட்டுள்ளது.

மேற்கோள்கள்

நாணயங்கள்
ரே லிண்ட்வால்

ரேமண்ட் ரஸ்ஸல் லிண்ட்வால் (Raymond Russell Lindwall 3 அக்டோபர் 1921 - 23 ஜூன் 1996) 1946 முதல் 1960 வரை 61 தேர்வுத் துடுப்பாட்டப் போட்டிகளில் ஆஸ்திரேலியத் துடுப்பாட்ட அணியினை பிரதிநிதித்துவப்படுத்திய துடுப்பாட்ட வீரர் ஆவார் . இவர் எல்லா காலத்திற்குமான மிகச்சிறந்த விரைவு வீச்சாளர்களில் ஒருவராக பரவலாகக் கருதப்படுகிறார். இவர் செயின்ட் ஜார்ஜ் அணிக்காக ரக்பி லீக் கால்பந்து விளையாடியுள்ளார். 2009 ஆம் ஆண்டில், லிண்ட்வால் ஐ.சி.சி  துடுப்பாட்ட ஹால் ஆஃப் ஃபேமில் சேர்க்கப்பட்டார் .

ஆரம்ப ஆண்டுகளில் 
லிண்ட்வால் சிட்னியின் தென்கிழக்கு புறநகர்ப் பகுதியான மாஸ்காட்டில் பிறந்தார். ஐந்து குழந்தைகளில் நான்காவது குழந்தையாகப் பிறந்தார். இவருக்கு ஒரு தங்கை , இரண்டு மூத்த சகோதரிகள் இருந்தனர்.

தனது 11 ஆம் வயதில், லிண்ட்வால் மற்றும் இவரது மூத்த சகோதரர் ஜாக் ஆகியோர் சிட்னி கிரிக்கெட் மைதானத்தில் 1932–33 ஆஷஸ் தொடரின் முதல் தேர்வுத் துடுப்பாட்டப் போட்டியின் இரண்டாவது நாளில் பார்வையாளர்களாக இருந்தனர்.இந்தப் போட்டியில் ஸ்டான் மெகபே இறுதிவரை ஆட்டமிழக்காமல் 187 ஓட்டங்களை எடுத்தார்.

தேர்வுத் துடுப்பாட்டம் 
ரக்பி லீக்கில் இருந்து ஓய்வு பெற்ற லிண்ட்வால் , பிரிஸ்பேன் துடுப்பாட்ட அரங்கத்தில்  இங்கிலாந்துத்  துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். டான் பிராட்மேனின் தலைமையில் இது இவரது முதல் போட்டி  ஆகும். லிண்ட்மேன் பிராட்மனின் ரசிகராக இருந்தார். இவரைப் பற்றி கூறும் போது இவர் நமது அணியில் இருந்தால் அதுவே அனைவருக்கும் ஊக்கமளிக்கிறது.ஆத்திரேலியத் துடுப்பாட்ட அணி 559 ஓட்டங்களுக்கு 7 இழப்புகளை எடுத்திருந்த வேளையில் இவர் களமிறங்கினார். இவர் 31 பந்துகளில் ஓர் ஓட்டம் எடுத்தார். ஆத்திரேலியத் துடுப்பாட்ட அணி 645 ஓட்டங்களை எடுத்தது. பின் பந்துவீச்சில் 23 ஓட்டங்களை விட்டுக் கொடுத்தார். ஆனால் இழப்பினைக் கைப்பற்றவில்லை. இவர் சின்னம்மை நோயினால் பாதிக்கப்பட்டார்.

போருக்குப் பிந்தைய  
குயின்ஸ்லாந்து மற்றும் தெற்கு ஆஸ்திரேலியாவுக்கு எதிராக லிண்ட்வால் தனது முதல் தர துடுப்பாட்ட வாழ்க்கையை மீண்டும் தொடங்கினார். விக்டோரியா துடுப்பாட்ட அணிக்கு எதிரான போட்டியின் இரண்டாவது ஆட்டப் பகுதியில் மலேரியா நோய் இருப்பது கன்டறியப்பட்டது. அந்தப் போட்டியில் நான்கு ஓவர்களை வீசி மூன்று இழப்புகளைக் கைப்பற்றினார்.சிட்னி துடுப்பாட்ட அரங்கத்தில் குயீன்சுலாந்து துடுப்பாட்ட அணிக்கு எதிரான போட்டியின் போது 180 நிமிடங்களில் இவர் இறுதிவரை ஆட்டமிழக்காமல் 134 ஓட்டங்களை எடுத்ததார். பின்னர் தெற்கு ஆத்திரேலியத் துடுப்பாட்ட அணிக்கு எதிரான போட்டியில் இவர் 77 ஓட்டங்களை விட்டுக் கொடுத்து 9 இழப்புகளைக் கைப்பற்றினார். பின்னர் இவர் நியூசவுத் வேல்சு துடுப்பாட்ட அணிக்காக விளையாடினார். 1945 ஆம் ஆண்டில் ஆத்திரேலியன் சர்விசஸ் அணிக்கு எதிரான போட்டியின் ஒவ்வொரு ஆட்டப் பகுதியிலும் இவர் மூன்று இழப்புகளை வீழ்த்தியதன் மூலம் இவர் பரவலாக அறியப்பட்டார்.மொத்தமாக அந்தத் தொடரின் முடிவில் இவர் 33 இழப்புகளைக் கைப்பற்றினார். இந்தத் தொடரில் இவர் சிறப்பாக விளையாடியதன் மூலம் இவர் நியூசிலாந்துத் துடுப்பாட்ட அணிக்கு எதிரான தொடரில் இவர் தேர்வானார்.1948 ஆம் ஆண்டு வரை நியூசிலாந்துத் துடுப்பாட்ட அணிக்கு தேர்வுத் துடுப்பாட்டப் போட்டிக்கான தகுதி வழங்கப்படவில்லை  இந்தப் போட்டியில்  ஆஸ்திரேலியா ஏழு அறிமுக வீரர்களை களமிறக்கியது.

சான்றுகள் 

ஆத்திரேலியத் துடுப்பாட்டக்காரர்கள்
விசுடென் துடுப்பாட்டக்காரர்கள்
1996 இறப்புகள்
1921 பிறப்புகள்
வடக்கு பச்சையாறு அணை

பச்சையாறு அணை
பச்சையாறு அணை என்பது திருநெல்வேலி மாவட்டத்தில், களக்காடு அருகே, மேற்கு தொடர்ச்சி மலையின் அடிவாரத்தில் அமைந்துள்ளது. பச்சையாற்றின் குறுக்கே கட்டப்பட்ட இந்த அணை 2004ஆம் ஆண்டு முதல் பொதுமக்களுக்கு பயன்பாட்டுக்குத் திறக்கப்பட்டுள்ளது. அணையின் முழு கொள்ளளவு 50 அடியாகும், மற்றும் வடகிழக்கு பருவமழையின் போது அதிகப்படியான நீரளவு கிடைக்கிறது.

அணைக்கு செல்லும் வழிகள்:

 மேல வடகரை மற்றும் மஞ்சுவிளை வழியாக.செல்லலாம்.

அமைப்பு மற்றும் கொள்ளளவு 

 அணையின் நீளம்: 3110 மீட்டர்கள்.
 மண் அணை மற்றும் கல்லணை: 20.20 மீட்டர்கள் உயரத்தில்.
 முழு கொள்ளளவு: 442 மில்லியன் கனஅடி.
 அணையின் அமைப்பு: 2004 ஆம் ஆண்டு தொடங்கப்பட்டது.
 கொள்ளளவு: 50 அடிகள்.

இந்த அணை, 2009, 2014, 2015, 2019 மற்றும் 2020 ஆகிய ஆண்டுகளில் தனது 50 அடியளவைக் எட்டியது.

நீரியல் விவரங்கள் 

 அட்சரேகை: 08°32'51.3" வட latitude.
 தீா்க்கரேகை: 77°31'09.5" கிழக்கு longitude.
 நீர்வடியும் பரப்பு: 35.09 சதுர கிலோமீட்டர்கள்.
 நீர்பிடிப்பு பரப்பு: 184.52 ஹெக்டேர்.
 நீர்வளத்தின் கொள்ளளவு: 12.506 மில்லியன் கனமீட்டர்கள் / 422 கிலோபாஸ் கியூப்.
 மதகு எண்ணிக்கை / திறப்பின் அளவு: 2 எண்ணம், 1.20 kP x 1.80 kP.
 வழிந்தோடியின் வகை / நீளம்: கட்டுபாடற்றது / 122.000 மீட்டர்கள்.
 வழிந்தோடியின் வெளியேற்றும் திறன்: 17,066 கனஅடி / வினாடிக்கு.

பாசனவசதி 
இந்த அணை மூலம் களக்காடு முதல் நாங்குநேரி வரை 100க்கும் மேற்பட்ட குளங்கள் மற்றும் சுமார் 10,000 ஏக்கர் விவசாய நிலங்களுக்கு நீர் வழங்கப்படுகிறது.

நீர்வரத்து 
இந்த அணைக்கு நீர் தலையணை தேங்காய் உருளி ஊட்டுக்கால்வாய் மற்றும் கீரைக்காரன் கால்வாய் மூலமாக நேரடியாக வருகிறது.

அருகிலுள்ள கிராமங்கள் 

 மஞ்சுவிளை
 பத்தை
 மேல வடகரை

பச்சையாறு அணை, இதன் அமைப்பு மற்றும் திறப்புகளுடன், பாசன தேவைகளைச் பூர்த்தி செய்ய மற்றும் சுற்றுச்சூழல் தேவைகளை சமாளிக்க முக்கிய பங்காற்றுகிறது.

திருநெல்வேலி மாவட்டத்திலுள்ள அணைகள்
திருநெல்வேலி மாவட்ட சுற்றுலாத் தலங்கள்
டெல்லி குமார்

டெல்லி குமார்  (9 மே 1942) என்பவர் தமிழ்த் தொலைக்காட்சி மற்றும் திரைப்பட நடிகர் ஆவார். இவர் 1997ஆம் ஆண்டு முதல் பிரேமி, காசளவு நேசம் (1999), சித்தி (1999-2001), மெட்டி ஒலி (2002-2005), ஆனந்தம் (2003-2009), பொம்மலாட்டம் (2012-2016), தலையணைப் பூக்கள் (2016-2018) போன்ற பல தொலைக்காட்ச்சி தொடர்களில் பல வித்தியாசமான கதாபாத்திரங்களில் நடித்ததன் மூலம் புகழ் பெற்ற நடிகர் ஆனார்.

இவர் டும் டும் டும் (2001), கன்னத்தில் முத்தமிட்டால் (2002), சிங்கம் (2010) போன்ற திரைப்படங்களிலும் நடித்துள்ளார் மற்றும் இவர் பிரபல நடிகர் அரவிந்த்சாமியின் தந்தை ஆவார்

தொடர்கள்

விருதுகள்
 2012- சன் குடும்ப விருதுகள்: சாதனையாளர் விருது
 2018- சிறந்த மாமனார்

மேற்கோள்கள்
 
 

1951 பிறப்புகள்
வாழும் நபர்கள்
சென்னை நடிகர்கள்
தமிழ்த் தொலைக்காட்சி நடிகர்கள்
தமிழ்நாட்டு தொலைக்காட்சி பிரமுகர்கள்
தமிழ்த் திரைப்பட நடிகர்கள்
ஊர் பெயரால் அறியப்படும் மக்கள்
சக் தே இந்தியா



சக் தே இந்தியா 

சக் தே இந்தியா (chak de India முன்னேறு இந்தியா)என்பது மகளிர் வளைதடிப் பந்தாட்ட விளையாட்டை(ஹாக்கி) மையப்படுத்தி 2007 ஆம் ஆண்டு எடுக்கப்பட்ட இந்திய இந்தி மொழித் திரைப்படம் ஆகும். ஆதித்ய சோப்ரா தயாரிப்பில் ஷிமித் அமின் இயக்க, 2004 ஆம் வெளியான மிராக்கிள் என்ற திரைப்படத்தை அடிப்படையாகக் கொண்டு ஜெய்தீப் சஹ்னி திரைக்கதை எழுதியிருந்தார். சலிம் சுலைமான் இசையில் வெளிவந்த இப்படத்தின் விளையாட்டு தொடர்பான காட்சிகள் ராப் மில்லர் அவர்களால் வடிவமைக்கப்பட்டிருந்தது. 2002 காமென்வெல்த் போட்டிகளில் இந்நிய மகளிர் ஹாக்கி அணி பரிசு வென்ற நிகழ்வினால் ஊக்குவிக்கபட்டு உந்தப்பட்டு கற்பனையாக இத்திரைப்படத்தின் கதையினை உருவாக்கினர். படத்தின் கதைகருவானது பெண்ணியம், பாலியல் ரீதியான பாரபட்சங்கள், இந்தியப் பிரிவினை வரலாறு, மதவெறி, இனம் மற்றும் பிராந்திய தப்பெண்ணங்கள் ஆகியவற்றைப் பற்றி பேசுகிறது.

கதை 

டெல்லியில் நடக்கும் இந்தியா பாகிஸ்தான் ஹாக்கி இறுதிப்போட்டி காட்சியுடன் படம் சக் தே இந்தியா படம் தொடங்குகிறது. 1/0 என்ற எண்ணிக்கையில் முன்னிலையில் இருக்கும் பாகிஸ்தானிடம் பெனால்டி ஸ்ட்ரோக் வாய்ப்பில் ஷாட்டை தவறவிட்டு வெற்றி வாய்ப்பை இழக்கிறார் இந்திய அணியின் கேப்டன் கபீர்கான் (ஷாருக் கான்) பாகிஸ்தான் அணித்தலைவருடன் விளையாட்டு நட்பு ரீதியில் கைகுலுக்கும் படத்தை செய்தி நிறுவனங்கள் வெளியிட்டு கபீர்கான் வேண்டுமென்றே வெற்றி வாய்ப்பை தவறவிட்டதாக குற்றம் சாட்டுகின்றன. மத ரீதியான தப்பெண்ணத்தால் செய்யாத தவறுக்கு அவமானப்படுத்தப்பட்டு தன்னுடைய சொந்த வீட்டிலிருந்து தாயுடன் வெளியேறுகிறார் கபீர்கான்.

பின்னர் 7 ஆண்டுகளுக்குப் பிறகு, இந்திய மகளிர் ஹாக்கி அணியின் பயிற்சியாளராக வருகிறார். மகளிர் குழுவில் உள்ள 16 விளையாட்டு வீரர்களும் இந்தியாவின் பன்முகத் தன்மையை பிரதிநிதித்துவப் படுத்தும் வகையில் பல்வேறு மாநிலங்களில் இருந்தும், கிராமம், நகரம், ஏழை, பணக்காரர் போன்று பல்வேறு அடுக்கு நிலைகளில் இருந்தும் வந்தவர்கள். இவர்கள் 16 பேரும் தங்களுக்குள்ளாகவே ஒற்றுமையின்றி சண்டையிட்டுக் கொள்கின்றனர். மேலும் இது மகளிர் அணி என்பதால் குடும்பம், உறவுகள், நிர்வாகம், சமூகம் உள்ளிட்ட வெளிநபர்களிடம் இருந்தும் பிரச்சனைகளை எதிர்கொள்கின்றர்.

எந்நேரமும் சண்டை பிடிக்கும் 16 பேரையும் ஒருங்கிணைத்து, தன்னை மதிக்காத விளையாட்டு வீராங்கனைகளிடம் மரியாதையை சம்பாதித்து அணிக்கு சிறந்த முறையில் பயிற்சி அளித்தும் ஆண்கள் அணியை மட்டும் அணுப்பலாம். பெண்கள் அணி தேவையல்லை என்கிறது நிர்வாகம். பெண்கள் அணியுடன் ஆண்கள் அணியை மோதிப் பார்க்குமாறு சவால் விடுகிறார் கபீர்கான். போட்டியில் தோற்றாலும் நன்றாக விளையாடிதால் ஆஸ்திரேலியாவில் நடக்கும் உலகக்கோப்பை போட்டிக்கு மகளிர் அணியையும் அனுப்புகிறார்கள்.

சவாலான அணிகளுடன் கபீர்கானின் வியூகங்களை துணைகொண்டு வெற்றியுடன் நாடு திரும்புகிறது மகளிர் அணி. குடும்பம், உறவு மற்றும் சமூகத்தால் மிக மரியாதையுடனும் கொண்டாட்டத்துடன் வரவேற்கப்படுகிறார்கள் இந்தி அணி வீராங்கனைகள். கபீர்கான் இழந்த நற்பெயரை மீட்டெடுத்துக் கொண்டு தனது தாயுடன் தன் ஊரில் உள்ள தன் மூதாதையர்களின் சொந்த வீட்டுக்கு திரும்புகிறார்.

விருதுகள் 

சக் தே இந்தியா படமானது, சிறந்த பொழுதுபோக்கு மற்றும் மிகப் பிரபலமான படத்திற்கான தேசிய திரைப்பட விருது உள்ளிட்ட பல்வேறு விருதுகளை வென்றுள்ளது.

வெளியீடு 
சக் தே இந்தியா திரைப்படம் உலகளாவிய திரையரங்குகளில் ஆகஸ்ட் 10, 2007 ஆம் ஆண்டு வெளியிடப்பட்டது.

மேற்கோள்கள்

புற இணைப்புகள்
 
சக் தே இந்தியா at Box Office India
 

வளைதடிப் பந்தாட்டம்
ஹாக்கி
2007 இந்தித் திரைப்படங்கள்
ஷாருக்கான்
மகளிர் விளையாட்டு
பெண்ணியம்
மதவாதம்
பாலினப்பாகுபாடு
இந்திய இந்தித் திரைப்படங்கள்
1955 சூன் 20 கதிரவ மறைப்பு

முழுமையான கதிரவ மறைப்பு ஒன்று 1955 சூன் 20 அன்று இடம்பெற்றது. புவிக்கும் ஞாயிறுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ இடம்பெறுகிறது. நிலாவின் தோற்ற விட்டம் கதிரவனை விட அதிகமாக இருக்கும் போது முழுமையான மறைப்பு ஏற்படுகிறது. இதன்போது, கதிரவனின் நேர்க் கதிர்கள் அனைத்தும் புவிக்கு வருவது தடுக்கப்பட்டு புவி இரவாகிறது. 

1955 கதிரவ மறைப்பு மொத்தம் 7 நிமிடங்கள் 7.74 செக்கன்களுக்கு நீடித்திருந்தது. இதுவே சாரோசு தொடர் 136 இல் இடம்பெற்ற மிக நீண்ட கதிரவ மறைப்பும், 11-ஆம் நூற்றாண்டிற்குப் பின்னர் இடம்பெற்ற மிக நீண்ட மறைப்பும், அத்துடன் 2150 சூன் 25 இற்கு முன்னர் இடம்பெற்ற மிக நீண்ட கதிரவ மறைப்பும் ஆகும். முழுமையான மறைப்பு இந்தியப் பெருங்கடல் பகுதிக்கு மேலாக சீசெல்சு, மாலைத்தீவுகள் ஆகிய நாடுகளில் ஆரம்பித்து இலங்கை (கொழும்பு, யாழ்ப்பாணம் உட்பட), அந்தமான் தீவுகள், மியான்மர், தாய்லாந்து, கம்போடியா, லாவோசு, தென் வியட்நாம், பராசெல் தீவுகள், அதன் பின்னர் பிலிப்பீன்சு (மணிலா உட்பட), பசிபிக் தீவுகளான பலாவு, நுக்குமானு தீவுகள், ஆகியவற்றைக் கடந்து பின்னர் பப்புவா நியூ கினி, சொலமன் தீவுகள் வழியாக தென்மேற்கு பசிபிக் பெருங்கடலில் முடிவடைந்தது.

கண்காணிப்புகள் 
தோக்கியோ பல்கலைக்கழகத்தின் தோக்கியோ வானியல் வான்காணகம் (தற்போது சப்பானின் தேசிய வானியல் வான்காணகத்துடன் இணைக்கப்பட்டுள்ளது) இலங்கைக்கு தமது ஆய்வாளர் குழுவை அனுப்பியது, ஆனால் மோசமான வானிலை காரணமாக கண்காணிப்பு தோல்வியடைந்தது. சப்பானின் ஐதரோகிராஃபிக் அலுவலகம் தெற்கு வியட்நாமின் குவாங் நகாய் மாகாணம், பின் சோன் மாவட்டத்தில் பின் துவான் மேற்குக் கடற்கரைக்கு ஒரு குழுவை அனுப்பியது. இக்குழுவின் முழு செயல்முறையும் மேகங்களாலோ மூடுபனியாலோ பாதிக்கப்படவில்லை. முந்தைய மொத்த கதிரவ மறைப்புகளுடன் ஒப்பிடும்போது இந்த மறைப்பின் முழுமையும் குறிப்பாக இருட்டாக இருந்தது என்றும், மறைப்பு நீண்டதாக இருந்ததாகவும் குழு கூறியது. குழு விண்மீன் புறணிகளின் பல படங்களை வெற்றிகரமாக எடுத்தது. ஐக்கிய அமெரிக்காவைச் சேர்ந்த சிறிய குழு தாய்லாந்தில் இருந்து முழு மறைப்பையும் பார்வையிட்டது. தாய்லாந்து அரச குடும்பத்தைச் சேர்ந்த சிலர், தலைநகர் பாங்காக்கின் வடக்கே உள்ள பிரா நகோன் சி அயுத்தயா மாகாணத்தில் இருந்து முழுமையான மறைப்பைக் கண்டனர். கூடுதலாக, தாய்லாந்து வானொலி தேசிய அளவில் முழு கதிரவ மறைப்பு குறித்த சிறப்பு நிகழ்ச்சியை முதல் தடவையாக ஒலிபரப்பியது

தொடர்பான மறைப்புகள்

சாரோசு 136

மேற்கோள்கள்

உசாத்துணைகள் 

 Photometry of the Solar Corona at the Eclipse on June 20, 1955,  Publications of the Astronomical Society of Japan, vol. 8, p.126 (1956).
 Nasa.gov

சூரிய கிரகணங்கள்
1955 நிகழ்வுகள்
குலக்குறிச் சின்னம்

குலக்குறிச் சின்னம் (totem) என்பது பழங்குடி மக்களின் குடும்பம், கோத்திரம், குலம் மற்றும்  பரம்பரைக் குழுவினர் சமய வழிபாட்டில் தெய்வீகமாகக்  கருதப்படும் ஒரு ஆவி, புனிதமான பொருள் அல்லது ஒரு சின்னம் ஆகும். அமெரிக்கா கண்டம், ஆப்பிரிக்கா கண்டம் மற்றும் ஆஸ்திரேலிய  தொல்குடி மக்கள் ஒவ்வொரு பிரிவினரும் தங்களுக்கென தனித்தனி குலக்குறிச் சின்னங்கள் கொண்டுள்ளனர்.  சிம்பாப்வே நாட்டில் ஒரே குலக்குறிச் சின்னத்தை வழிபடுபவர்கள் தங்களுக்குள் திருமணம் செய்வதில்லை. ஆபிரகாமிய சமய மக்கள் அரேபியாவின் காபாவில் உள்ள தெய்வீக கறுப்புக் கல்லை குலக்குறிச் சின்னமாக தொன்று தொட்டு வழிபட்டனர்.

இதனையும் காண்க
 குலக்குறிக் கம்பம்

மேற்கோள்கள்

வழிபாடு
பண்பாட்டு மானிடவியல்